Žiadosť o výpis z registra vylúčených osôb 
na účely prístupu k osobným údajom evidovaným o dotknutej osobe v registri vylúčených osôb

Predmet žiadosti

Nižšiepodpísaný žiadateľ si týmto voči Úradu pre reguláciu hazardných hier, ktorý je správcom a prevádzkovateľom informačného systému registra vylúčených osôb podľa § 34 zákona č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov, v zmysle čl. 15 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)1 a § 21 ods. 1 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov2 uplatňujem právo na prístup k mojim osobným údajom a žiadam o vydanie potvrdenia, či sú moje osobné údaje spracovávané v informačnom systéme registra vylúčených osôb.

Identifikácia žiadateľa

Titul

Meno

Priezvisko

Rodné číslo, ak je pridelené alebo dátum narodenia, ak rodné číslo nie je pridelené

Dátum podpisu žiadosti

Kontakt (napr. telefónne číslo, e-mailová adresa)

Podpis žiadosti*
*(úradne osvedčený podpis notárom alebo matrikou)

	

T U    P O D P Í S A Ť

		
POKYNY PRE VYPLNENIE A PODANIE ŽIADOSTI
1.	Vyplňte všetky požadované údaje – titul, meno a priezvisko, dátum narodenia alebo rodné číslo, dátum podpisu žiadosti, email a telefónne číslo. Skontrolujte si viackrát, či ste vyplnili všetky údaje správne! 
2.	Žiadosť musí byť podpísaná, avšak pozor, Váš podpis musí byť overený. Žiadosť preto doma nepodpisujte. Je potrebné, aby ste išli k notárovi alebo na matriku miestneho/obecného úradu a podpísali ju pred príslušným pracovníkom.
3.	Žiadosť môžete doručiť nasledovnými spôsobmi: 
a)	poštou, na obálke uveďte adresáta: 
Úrad pre reguláciu hazardných hier
Križkova 949/9
811 04 Bratislava 
V ľavom hornom rohu obálky môžete uviesť svoje meno a adresu.  
b)	prostredníctvom ústredného portálu verejnej správy www.slovensko.sk (v tomto prípade musí byť žiadosť podpísaná kvalifikovaným elektronickým podpisom). 
4.	Žiadosť neposielajte prostredníctvom emailu; takáto žiadosť nebude zo strany Úradu pre reguláciu hazardných hier akceptovaná.
5.	O výpis z registra vylúčených osôb na účely prístupu k osobným údajom evidovaným o dotknutej osobe v registri vylúčených osôb môžete požiadať iba Vy sám(a). Preto je dôležité, aby bol Váš podpis na žiadosti overený notárom alebo pracovníkom matriky miestneho/obecného úradu, ktorý potvrdí, že skutočne ide o Vašu osobu. Žiadosť o výpis z registra vylúčených osôb na účely prístupu k osobným údajom evidovaným o dotknutej osobe v registri vylúčených osôb môže podať iba tá osoba, ktorá sama požiadala o zápis do registra vylúčených osôb (samovylúčiteľ).
6.	Žiadosť o výpis z registra vylúčených osôb na účely prístupu k osobným údajom evidovaným o dotknutej osobe v registri vylúčených osôb bude vybavená najneskôr do 30 dní odo dňa doručenia žiadosti Úradu pre reguláciu hazardných hier. 

●●●●●●●●●●●●●●●●●●●●●●●●

 NARIADENIE EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov); konsolidované znenie
Článok 15 Právo dotknutej osoby na prístup k údajom
1. Dotknutá osoba má právo získať od prevádzkovateľa potvrdenie o tom, či sa spracúvajú osobné údaje, ktoré sa jej týkajú, a ak tomu tak je, má právo získať prístup k týmto osobným údajom a tieto informácie: a) účely spracúvania; b) kategórie dotknutých osobných údajov; c) príjemcovia alebo kategórie príjemcov, ktorým boli alebo budú osobné údaje poskytnuté, najmä príjemcovia v tretích krajinách alebo medzinárodné organizácie; d) ak je to možné, predpokladaná doba uchovávania osobných údajov alebo, ak to nie je možné, kritériá na jej určenie; e) existencia práva požadovať od prevádzkovateľa opravu osobných údajov týkajúcich sa dotknutej osoby alebo ich vymazanie alebo obmedzenie spracúvania, alebo práva namietať proti takémuto spracúvaniu; f) právo podať sťažnosť dozornému orgánu; g) ak sa osobné údaje nezískali od dotknutej osoby, akékoľvek dostupné informácie, pokiaľ ide o ich zdroj; h) existencia automatizovaného rozhodovania vrátane profilovania uvedeného v článku 22 ods. 1 a 4 a v týchto prípadoch aspoň zmysluplné informácie o použitom postupe, ako aj význame a predpokladaných dôsledkoch takéhoto spracúvania pre dotknutú osobu.
2. Ak sa osobné údaje prenášajú do tretej krajiny alebo medzinárodnej organizácii, dotknutá osoba má právo byť informovaná o primeraných zárukách podľa článku 46 týkajúcich sa prenosu.
3. Prevádzkovateľ poskytne kópiu osobných údajov, ktoré sa spracúvajú. Za akékoľvek ďalšie kópie, o ktoré dotknutá osoba požiada, môže prevádzkovateľ účtovať primeraný poplatok zodpovedajúci administratívnym nákladom. Ak dotknutá osoba podala žiadosť elektronickými prostriedkami, informácie sa poskytnú v bežne používanej elektronickej podobe, pokiaľ dotknutá osoba nepožiadala o iný spôsob.
4. Právo získať kópiu uvedenú v odseku 3 nesmie mať nepriaznivé dôsledky na práva a slobody iných.

2 ZÁKON O OCHRANE OSOBNÝCH ÚDAJOV
§ 21 Právo na prístup k osobným údajom
1. Dotknutá osoba má právo získať od prevádzkovateľa potvrdenie o tom, či sa spracúvajú osobné údaje, ktoré sa jej týkajú. Ak prevádzkovateľ takéto osobné údaje spracúva, dotknutá osoba má právo získať prístup k týmto osobným údajom a informácie o
a) účele spracúvania osobných údajov,
b) kategórii spracúvaných osobných údajov,
c) identifikácii príjemcu alebo o kategórii príjemcu, ktorému boli alebo majú byť osobné údaje poskytnuté, najmä o príjemcovi v tretej krajine alebo o medzinárodnej organizácii, ak je to možné,
d) dobe uchovávania osobných údajov; ak to nie je možné, informáciu o kritériách jej určenia,
e) práve požadovať od prevádzkovateľa opravu osobných údajov týkajúcich sa dotknutej osoby, ich vymazanie alebo obmedzenie ich spracúvania, alebo o práve namietať spracúvanie osobných údajov,
f) práve podať návrh na začatie konania podľa § 100,
g) zdroji osobných údajov, ak sa osobné údaje nezískali od dotknutej osoby,
h) existencii automatizovaného individuálneho rozhodovania vrátane profilovania podľa § 28 ods. 1 a 4; v týchto prípadoch poskytne prevádzkovateľ dotknutej osobe informácie najmä o použitom postupe, ako aj o význame a predpokladaných dôsledkoch takého spracúvania osobných údajov pre dotknutú osobu.
2. Dotknutá osoba má právo byť informovaná o primeraných zárukách týkajúcich sa prenosu podľa § 48 ods. 2 až 4, ak sa osobné údaje prenášajú do tretej krajiny alebo medzinárodnej organizácii.
3. Prevádzkovateľ je povinný poskytnúť dotknutej osobe jej osobné údaje, ktoré spracúva. Za opakované poskytnutie osobných údajov, o ktoré dotknutá osoba požiada, môže prevádzkovateľ účtovať primeraný poplatok zodpovedajúci administratívnym nákladom. Prevádzkovateľ je povinný poskytnúť osobné údaje dotknutej osobe spôsobom podľa jej požiadavky.
4. Právo získať osobné údaje podľa odseku 3 nesmie mať nepriaznivé dôsledky na práva iných fyzických osôb.